ddrg/super_eurlex huggingface dataset:
Official Journal L 271 , 12/10/2001 P. 0005 - 0005



NÕUKOGU MÄÄRUS (EÜ) nr 1987/2001, 8. oktoober 2001, millega muudetakse määrust (EÜ) nr 3072/95 riisituru ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 37, võttes arvesse komisjoni ettepanekut,1 võttes arvesse Euroopa Parlamendi arvamust,2 võttes arvesse majandus- ja sotsiaalkomitee arvamust3 ning arvestades järgmist: 1) Nõukogu 22. detsembri 1995. aasta määruse (EÜ) nr 3072/95 (riisituru ühise korralduse kohta)4 artikli 6 lõike 3 viimases lõigus on sätestatud, et kompenseerivad maksed makstakse välja asjaomase turustusaasta algusele järgneva 16. oktoobri ja 31. detsembri vahel. 2) Nõukogu 17. mai 1999. aasta määruse (EÜ) nr 1251/1999 (milles kehtestatakse teatavate põllukultuuride tootjatele toetussüsteem)5 artikli 8 lõikes 1 on sätestatud, et kõnealused maksed tuleb teha 16. novembri ja 31. jaanuari vahel. 3) Nõukogu 27. novembri 1992. aasta määruse (EMÜ) nr 3508/92 (millega kehtestatakse ühenduse teatavate toetuskavade ühtne haldus- ja kontrollisüsteem)6 artikli 6 lõikega 10 nähakse ette ühtne pindalatoetuse taotlus. 4) Määruse (EMÜ) nr 3508/92 artiklis 7 on sätestatud, et ühtne kontrollisüsteem hõlmab kõiki esitatud toetusetaotlusi. Liikmesriikide tehtavate maksete haldamise hõlbustamiseks tuleks pindalatoetuse makseperioodid viia vastavusse, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3072/95 artikli 6 lõike 3 viimases lõigus asendatakse sõnad "16. oktoobri ja 31. detsembri" sõnadega "16. novembri ja 31. jaanuari". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 8. oktoober 2001 Nõukogu nimel eesistuja L. ONKELINX 1 EÜT C 213 E, 31.7.2001, lk 248. 2 2. oktoobril 2001 esitatud arvamus (Euroopa Ühenduste Teatajas seni avaldamata). 3 12. septembril 2001 esitatud arvamus (Euroopa Ühenduste Teatajas seni avaldamata). 4 EÜT L 329, 30.12.1995, lk 18. Määrust on viimati muudetud määrusega (EÜ) nr 1667/2000 (EÜT L 193, 29.7.2000, lk 3). 5 EÜT L 160, 26.6.1999, lk 1. Määrust on viimati muudetud määrusega (EÜ) nr 1672/2000 (EÜT L 193, 29.7.2000, lk 13). 6 EÜT L 355, 5.12.1992, lk 1. Määrust on viimati muudetud määrusega (EÜ) nr 1593/2000 (EÜT L 182, 21.7.2000, lk 11).
Euroopa Liidu Teataja L 088 , 28/03/2001 Lk 0006 - 0006



Komisjoni määrus (EÜ) nr 593/2001, 27. märts 2001, millega muudetakse määrust (EÜ) nr 528/1999, millega sätestatakse meetmed oliiviõli tootmise kvaliteedi parandamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 2826/2000, [2] eriti selle artikli 5 lõiget 11, ning arvestades, et: (1) määruse nr 136/66/EMÜ artikli 5 lõikes 9 on sätestatud, et teatav protsent kõigile tootjatele või osale tootjatest makstavast tootmistoetusest eraldatakse piirkondlike meetmete rahastamiseks tootjaliikmesriikides, et parandada oliiviõli tootmise kvaliteeti ja selle keskkonnamõju; (2) komisjoni määruse (EÜ) nr 528/1999 [3] artiklis 3 sätestatud rahastamise ülemmäära kindlaksmääramise mehhanism ei võimalda tegelikult mahaarvatud summat jaotada; turustusaasta toetuse määramisele järgnevate tootmistsüklite rahastamise ülemmäärasid tuleks kohandada vastavalt kõnealuse turustusaasta prognoositaval toodangul põhineva arvutuse ning tegelikult toodangul põhineva arvutuse vahele; (3) käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 528/1999 artikli 3 lõikele 2 lisatakse järgmine lõik: "Ülemmäärasid kohandatakse vastavalt prognoositaval toodangul põhinevast toetusest mahaarvatud vahendite arvutamisel ja tegelikult toodangul põhinevast toetusest mahaarvatud vahendite arvutamisel saadud vahele sellel turustusaastal, millele eelnenud turustusaasta põhjal määratakse ülemmäärad kindlaks teise lõigu kohaselt." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 2001 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 328, 23.12.2000, lk 2. [3] EÜT L 62, 11.3.1999, lk 8. --------------------------------------------------
Euroopa Liidu Teataja L 303 , 20/11/2001 Lk 0016 - 0016



Komisjoni määrus (EÜ) nr 2244/2001, 19. november 2001, millega muudetakse määrust (EÜ) nr 1780/97, millega kehtestatakse üksikasjalikud eeskirjad nõukogu määruse (EÜ) nr 723/97 (liikmesriikide tegevusprogrammide rakendamise kohta seoses EAGGFi tagatisrahastu kulude kontrollimisega) kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. aprilli 1997. aasta määrust (EMÜ) nr 723/97 liikmesriikide tegevusprogrammide rakendamise kohta seoses EAGGFi tagatisrahastu kulude kontrollimisega, [1] muudetud määrusega (EÜ) nr 2136/2001, [2] eriti selle artiklit 6, ning arvestades järgmist: (1) Määrusega (EÜ) nr 2136/2001 pikendatakse kahe aasta võrra määrusega (EÜ) nr 723/97 ettenähtud viieaastat ühenduse rahalist toetust liikmesriikide tegevusprogrammidele. (2) Määruse (EÜ) nr 2136/2001 jõustumiskuupäevast tulenevalt ei ole komisjon saanud kindlaks määrata ühenduse rahalise toetuse ülemmäära 2002. aastaks vastavalt komisjoni 15. septembri 1997. aasta määrusele (EÜ) nr 1780/97 (millega kehtestatakse üksikasjalikud eeskirjad nõukogu määruse (EÜ) nr 723/97 (liikmesriikide tegevusprogrammide rakendamise kohta seoses EAGGFi tagatisrahastu kulude kontrollimisega) kohaldamiseks, [3] viimati muudetud määrusega (EÜ) nr 1890/98 [4]). Seepärast tuleks sätestada uus tähtaeg komisjoni otsuse tegemiseks kõnealusel aastal ning kindlaks määrata ühenduse kaasfinantseerimise tingimustele vastavad kulud. (3) Käesoleva määrusega ettenähtud meetmed on kooskõlas EAGGFi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1780/97 artiklile 2 lisatakse lõige 2a: "2a Erandina lõike 2 esimesest lõigust määrab komisjon liikmesriikide esitatud teabe põhjal kolme kuu jooksul pärast liikmesriikide programmide esitamise tähtaega kindlaks ühenduse rahalise toetuse ülemmäära eurodes aastaks 2002. Ühendus võib kaasfinantseerida üksnes pärast 1. jaanuari 2002 tehtud kulutusi." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. november 2001 Komisjoni nimel komisjoni liige Franz Fischler [1] EÜT L 108, 25.4.1997, lk 6. [2] EÜT L 288, 1.11.2001, lk 1. [3] EÜT L 252, 16.9.1997, lk 20. [4] EÜT L 245, 4.9.1998, lk 28. --------------------------------------------------
Euroopa Liidu Teataja L 081 , 21/03/2001 Lk 0021 - 0021



Komisjoni määrus (EÜ) nr 545/2001, 20. märts 2001, millega muudetakse määrust (EÜ) nr 1623/2000, millega sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad turumehhanismide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2826/2000, [2] eriti selle artiklit 33, ning arvestades järgmist: (1) Komisjoni määruse (EÜ) nr 1623/2000 [3] (viimati muudetud määrusega (EÜ) nr 2786/2000 [4]) artikli 46 lõikega 4 sätestatakse veinivalmistamise kõrvalsaaduste katseliseks kasutamiseks tarnimise üksikasjalikud rakenduseeskirjad. Need eeskirjad ei ole piisavalt selged ning nende sõnastust tuleb vastavalt muuta. (2) Määruse (EÜ) nr 1623/2000 artikli 64 lõikega 3 on ette nähtud määruse (EÜ) nr 1493/1999 artiklis 29 osutatud destilleerimisel saadud alkoholi ladustamisabi üksikasjalikud rakendamiseeskirjad. Need eeskirjad pole piisavalt selged ning nende sõnastust tuleb vastavalt muuta. (3) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 1623/2000 artikli 46 lõike 4 teine lõik asendatakse järgmisega: "Tootjate suhtes, kes tarnivad enda toodetud veini ja selle kõrvalsaadusi liikmesriikide poolt järelevalve all tehtavate katsete jaoks, kohaldatakse artiklites 45, 46 ja 47 osutatud sätteid ning katset läbi viima volitatud isikule makstakse toetust 0,277 eurot alkoholi mahuprotsendi kohta hektoliitris." 2. Määruse (EÜ) nr 1623/2000 artikli 64 lõike 3 esimese lõigu teine ja kolmas taane asendatakse järgmisega: "— vähemalt 6 kuu jooksul ning kõige rohkem 12 kuu jooksul alates asjaomase veiniaasta 1. detsembrist kuni järgmise aasta 30. novembrini. 2000/01. veiniaastal võib kõrvaltoetust maksta vähemalt 6 kuu jooksul ning kõige rohkem 12 kuu jooksul neile, kes on esitanud abitaotlused ajavahemikul alates 1. detsembrist 2000 kuni 30. maini 2001." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. märts 2001 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 328, 23.12.2000, lk 2. [3] EÜT L 194, 31.7.2000, lk 45. [4] EÜT L 323, 20.12.2000, lk 4. --------------------------------------------------
Euroopa Liidu Teataja L 210 , 03/08/2001 Lk 0018 - 0018



Komisjoni määrus (EÜ) nr 1592/2001, 2. august 2001, millega parandatakse määrusi (EÜ) nr 562/2000 ja (EÜ) nr 690/2001 veiselihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud määrusega (EÜ) nr 1512/2001, [2] eriti selle artikli 38 lõiget 2 ja artikli 47 lõiget 8, ning arvestades järgmist: (1) Komisjoni määruses (EÜ) nr 562/2000 [3] (viimati muudetud määrusega (EÜ) nr 1082/2001 [4]) nähakse ette määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta. Eelkõige sätestatakse määruse (EÜ) nr 562/2000 artiklis 17 teatavad pakkumismenetluse tingimused. (2) Komisjoni määruses (EÜ) nr 690/2001 turutoetuse erimeetmete kohta veiselihasektoris [5] sätestatakse teatavatesse kvaliteedirühmadesse kuuluva veiseliha ost pakkumismenetluse teel. Eelkõige sätestatakse kõnealuse määruse II lisas teatavad pakkumismenetluse tingimused. (3) Määruse (EÜ) nr 562/2000 artikli 11 lõike 5 punkt c ja määruse (EÜ) nr 690/2001 II lisa sisaldavad keelevigu ingliskeelses versioonis. Seepärast tuleks kõnealust kahte määrust vastavalt parandada. (4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 562/2000 parandatakse järgmiselt: puudutab üksnes ingliskeelset versiooni. Artikkel 2 Määrust (EÜ) nr 690/2001 parandatakse järgmiselt: puudutab üksnes ingliskeelset versiooni. Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. august 2001 Komisjoni nimel komisjoni liige Frederik Bolkestein [1] EÜT L 160, 26.6.1999, lk 21. [2] EÜT L 201, 26.7.2001, lk 1. [3] EÜT L 68, 16.3.2000, lk 22. [4] EÜT L 149, 2.6.2001, lk 19. [5] EÜT L 95, 5.4.2001, lk 8. --------------------------------------------------
Euroopa Liidu Teataja L 149 , 02/06/2001 Lk 0019 - 0020



Komisjoni määrus (EÜ) nr 1082/2001, 1. juuni 2001, millega muudetakse määrust (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta, ning parandatakse määrust (EÜ) nr 590/2001, millega tehakse erand määrusest (EÜ) nr 562/2000 ja millega muudetakse kõnealust määrust EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 47 lõiget 8, ning arvestades järgmist: (1) Komisjoni määruses (EÜ) nr 562/2000 [2] (viimati muudetud määrusega (EÜ) nr 590/2001 [3]) sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta. Eelkõige sätestatakse määruse (EÜ) nr 562/2000 artiklis 17 teatavad ülevõtmise ja eelkontrolli tingimused. (2) Erandina määruse (EÜ) nr 562/2000 artikli 4 lõikest 2 nähakse määruse (EÜ) nr 590/2001 (viimati muudetud määrusega (EÜ) nr 826/2001 [4]) artikli 1 lõike 2 punktiga b ette viie ribiga eesveerandite kokkuost. Olukorra selgitamiseks seoses veerandite ülevõtmise korral toimuva eelkontrolliga tuleks kõnealuseid eeskirju muuta. (3) Määruse (EÜ) nr 590/2001 artikli 1 lõike 2 punkti b ingliskeelses versioonis on viga. Lisaks sellele tuleks määruse (EÜ) nr 590/2001 artikli 1 lõike 7 viimases lõigus asendada sõna "artikkel" sõnaga "lõige". (4) Seepärast tuleks määrust (EÜ) nr 562/2000 ja määrust (EÜ) nr 590/2001 vastavalt muuta ja parandada. (5) Sündmuste arengut silmas pidades peab käesolev määrus jõustuma viivitamata. (6) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 562/2000 artikli 17 lõike 3 teine lõik asendatakse järgmisega: "Eelkontroll hõlmab saadetisi, milles on vastavalt sekkumisameti määratlusele kõige enam 20 tonni poolrümpasid. Kui pakkumine hõlmab veerandeid, võib sekkumisamet siiski lubada saadetisi, milles on üle 20 tonni poolrümpasid. Kui tagasilükatud poolrümpade kogus ületab 20 % kontrollitud saadetisest, lükatakse lõike 6 kohaselt tagasi kogu saadetis." Artikkel 2 Määrust (EÜ) nr 590/2001 muudetakse järgmiselt. 1. (Käsitleb ainult ingliskeelset versiooni.) 2. Artikli 1 lõike 7 viimase lõigu esimene lause sõnastatakse järgmiselt: "Käesoleva lõike alusel ostetud toodete puhul:". Artikkel 3 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuni 2001 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 68, 16.3.2000, lk 22. [3] EÜT L 86, 27.3.2001, lk 30. [4] EÜT L 120, 28.4.2001, lk 7. --------------------------------------------------
Euroopa Liidu Teataja L 148 , 01/06/2001 Lk 0001 - 0002



Nõukogu määrus (EÜ) nr 1050/2001, 22. mai 2001, millega kohandatakse kuuendat korda Kreeka ühinemisaktile lisatud protokolliga nr 4 kehtestatud puuvilla abisüsteemi EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Kreeka ühinemisaktile lisatud protokolli nr 4 puuvilla kohta, [1] eriti selle lõiget 11, võttes arvesse komisjoni ettepanekut, [2] võttes arvesse Euroopa Parlamendi arvamust, [3] võttes arvesse majandus- ja sotsiaalkomitee arvamust [4] ning arvestades järgmist: (1) Kreeka ühinemisaktile lisatud protokolli nr 4 lõikes 11 sätestatud põllukultuuride toetuskava toimimise kontrollimisel on leitud, et süsteemi tuleb puuvilla puhul kohandada. (2) Puuvillaga seotud meetmed on sätestatud protokollis nr 4, nõukogu 29. juuni 1995. aasta määruses (EÜ) nr 1554/95, milles sätestatakse puuvilla abisüsteemi üldeeskirjad ja tunnistatakse kehtetuks määrus (EMÜ) nr 2169/81, [5] ning nõukogu 2. juuli 1987. aasta määruses (EMÜ) nr 1964/87, millega kohandatakse Kreeka ühinemisaktile lisatud protokolliga nr 4 kehtestatud puuvillaabisüsteemi. [6] Tuleks jätta jõusse protokollis nr 4 sätestatud süsteem, eelkõige nõukogu õigus abisüsteemi kohandada, ning lihtsustamise huvides tuleks kõik puuvilla tootmistoetuse andmist käsitlevad rakendusmeetmed koondada ühte nõukogu määrusesse, ON VASTU VÕTNUD KÄESOLEVA MÄÄRUSE: Artikkel 1 Kreeka ühinemisaktile lisatud protokolli nr 4 muudetakse järgmiselt. 1. Lõige 3 asendatakse järgmisega: "3. Lõikes 2 osutatud süsteem hõlmab tootmistoetuse andmist." 2. Lõige 6 asendatakse järgmisega: "6. Nõukogu teeb komisjoni ettepaneku põhjal kvalifitseeritud häälteenamusega ja pärast konsulteerimist Euroopa Parlamendiga otsuse käesoleva protokolli alusel kehtestatud süsteemi tehtavate vajalike muudatuste kohta ja võtab vastu selle protokolli rakendamiseks vajalikud üldeeskirjad." 3. Lõiked 7, 8, 8a, 9, 10, 11 ja 12 jäetakse välja. 4. Lõige 13 muudetakse lõikeks 7. Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 1. septembrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. mai 2001 Nõukogu nimel eesistuja M. Winberg [1] EÜT L 291, 19.11.1979, lk 174. Protokolli on viimati muudetud määrusega (EÜ) nr 1553/95 (EÜT L 148, 30.6.1995, lk 45). [2] Arvamus on esitatud 15. veebruaril 2001 (Euroopa Ühenduste Teatajas seni avaldamata). [3] Arvamus on esitatud 29. märtsil 2001 (Euroopa Ühenduste Teatajas seni avaldamata). [4] EÜT L 148, 30.6.1995, lk 48. Määrust on viimati muudetud määrusega (EÜ) nr 1419/98 (EÜT L 190, 4.7.1998, lk 4). [5] EÜT L 184, 3.7.1987, lk 14. Määrust on viimati muudetud määrusega (EÜ) nr 1553/95. [6] Ettepanek on esitatud 13. detsembril 1999 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 100 , 11/04/2001 Lk 0013 - 0013



Komisjoni määrus (EÜ) nr 719/2001, 10. aprill 2001, millega muudetakse määrust (EÜ) nr 590/2001, millega tehakse erand määrusest (EÜ) nr 562/2000 (milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta) ja millega muudetakse kõnealust määrust EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 47 lõiget 8, ning arvestades järgmist: (1) Komisjoni määrusega (EÜ) nr 590/2001 [2] kehtestatakse teatavad muudatused komisjoni määruses (EÜ) nr 562/2000 [3] ja teatavad erandid kõnealusest määrusest, et lahendada erakorralist turuolukorda, mis tuleneb viimastest sündmustest seoses veiste spongioosse entsefalopaatiaga (BSE). (2) Kõnealust erakorralist turuolukorda silmas pidades ning määrusega (EÜ) nr 590/2001 ettenähtud sekkumismeetmete tõhususe parandamiseks tuleks kehtestada erand määruse (EÜ) nr 562/2000 artikli 4 lõike 2 punktist g seoses kahe pakkumismenetlusega aprillis ja lubada osta ka raskemaid loomi, kuid ostuhinnaga, mis võrdub lubatud maksimummassi korral kehtiva hinnaga. (3) Seepärast tuleks määrust (EÜ) nr 590/2001 muuta. (4) Sündmuste arengut silmas pidades peab käesolev määrus jõustuma viivitamata. (5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 590/2001 artikli 1 lõige 3 asendatakse järgmisega: "3. Olenemata määruse (EÜ) nr 562/2000 artikli 4 lõike 2 punktist g, on kõnealuses artiklis osutatud rümpade maksimummass 2001. aasta teises kvartalis: - 430 kg kahe esimese pakkumismenetluse korral; sekkumiseks tohib siiski kokku osta ka üle 430 kg kaaluvaid rümpasid, kuid sellisel juhul ei ületa makstav kokkuostuhind kõnealuse maksimummassi korral kehtivat hinda, - 410 kg kolmanda ja neljanda pakkumismenetluse korral, - 390 kg kahe viimase pakkumismenetluse korral." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 2001 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 86, 27.3.2001, lk 30. [3] EÜT L 68, 16.3.2000, lk 22. --------------------------------------------------
Euroopa Liidu Teataja L 328 , 13/12/2001 Lk 0028 - 0028



Komisjoni määrus (EÜ) nr 2429/2001, 12. detsember 2001, millega muudetakse määrust (EÜ) nr 1623/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad turumehhanismide osas, ja määrust (EÜ) nr 442/2001, millega alustatakse Portugalis lauaveinide puhul määruse (EÜ) nr 1493/1999 artikliga 30 ettenähtud erakorralist destilleerimist EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2826/2000, [2] eriti selle artiklit 33, ning arvestades järgmist: (1) Portugalis 2000/01. veiniaastal alustatud erakorralise destilleerimise tõttu on sekkumisametile tarnitava alkoholi jaoks vaja täiendavaid riiklikke ladusid. Selle tarvis on tulnud ette võtta suuri ehitustöid, mida ei ole võimalik õigeks ajaks lõpetada. Antud olukorras ei ole destilleerijatel võimalik pidada kinni alkoholi tarnekuupäevast, st 30. novembrist 2001. Seepärast tuleks kõnealune tähtaeg ühe kuu võrra edasi lükata ja kõnealust muudatust tuleks kohaldada alates 1. detsembrist 2001. (2) Komisjoni määruse (EÜ) nr 1623/2000 [3] (viimati muudetud määrusega (EÜ) nr 2047/2001 [4]) artikli 62 lõike 1 alusel käsitleb kõnealune tähtpäev kõrvalsaadusi. Määruse (EÜ) nr 442/2001 [5] (muudetud määrusega (EÜ) nr 1233/2001 [6]) artikli 4 lõike 3 alusel käsitleb kõnealune tähtpäev kõnealusel destilleerimisel toodetud alkoholi. (3) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 1623/2000 artikli 62 lõikele 1 lisatakse järgmine lõik: "Olenemata esimesest lõigust, võivad destilleerijad tarnida Portugalis 2000/01. veiniaastal vähemalt 92-mahuprotsendilise alkoholisisaldusega tooteid sekkumisametile kuni asjaomasele veiniaastale järgneva 31. detsembrini." 2. Määruse (EÜ) nr 442/2001 artikli 4 lõige 3 asendatakse järgmisega: "3. Vein tarnitakse piiritustehastesse hiljemalt 20. juuliks 2001. Saadud alkohol tarnitakse sekkumisametisse hiljemalt 31. detsembris 2001." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 1. detsembrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 2001 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 328, 23.12.2000, lk 2. [3] EÜT L 194, 31.7.2000, lk 45. [4] EÜT L 276, 19.10.2001, lk 15. [5] EÜT L 63, 3.3.2001, lk 52. [6] EÜT L 168, 23.6.2001, lk 11. --------------------------------------------------